Hermann Hendrich

**Hermann Hendrich** (31. oktober 1854 i Heringen, Thüringen  – 18. juli 1931 i Schreiberhau i Niederschlesien), var en tysk maler.

## Biografi
Hermann Hendrich ble født i Heringen i Thüringen. Foreldrene hans var Auguste Friederike Hendrich, født Ziegler og bakeren August Hendrich. Han fullførte lærlingetiden hos litograf Theodor Müller i Nordhausen, deretter jobbet han kort som skuespiller i Detmold, Düsseldorf og Münster. 

Han foretok flere studiereiser, blant annet til Norge, Berlin, Amsterdam og USA. I USA oppnådde han suksess med en liten kunstutstilling hvor han kunne selge alle verkene til en mesén (velgjører). Dette gjorde det mulig for ham å studere kunst hos Joseph Wenglein i München og Eugen Bracht i Berlin fra 1886 til 1889. 

Hendrich var fremfor alt inspirert av musikkdramaene til komponisten Richard Wagner og Goethes *[[Faust (Goethe)|Faust]],* som han illustrerte i fargerike og monumentale bilder i nyromantikkens ånd, der han bearbeidet temaer og motiver fra germansk mytologi og tyske sagaer. 

I 1901 ble «Walpurgishalle» i Thale, en bygning i gammel-germansk stil innviet. Hendrich utførte maleriene i interiøret og laget arkitektoniske skisser for selve bygget.

«Nibelungenhalle» ved Drachenfels-berget i Königswinter ble åpnet i 1913 i anledning Richard Wagners hundreårsjubileum. Hallen inneholder tolv malerier av Hendrich med scener fra *[[Nibelungenringen]]*.

Hendrich var gift med Clara Hendrich, født Becker fra 1882; hun døde i 1938. Han var medlem av Berlins kunstnerforening, Verein Berliner Künstler.

Hendrich døde 1931 i Schreiberhau i en alder av 76 år.

## Utmerkelser
* 1910: Tildelt ærestittelen "Professor"

* Æresborgerskap i Heringen

* Æresborgerskap i Thale am Harz

* Navngivning av Hermann-Hendrich-Weg i Schreiberhau

* 20. oktober 1932: Navngivning av Hendrichplatz i Berlin

* Navngivning av Hermann-Hendrich-Strasse i Kleinfurra

## Galleri

Fil:Walpurgishalle Windsbraut.jpg|Walpurgishalle: *Windsbraut*
Fil:Hermann Hendrich Die Meerfrau.jpg|*Havfruen (Die Meerfrau)*, 1908
Fil:Hermann Hendrich - Der Kampf um den Ruhm.jpg|*Der Kampf um den Ruhm*, 1895
Fil:Will-o-the-wisp and snake by Hermann Hendrich 1823.jpg|*[[Lyktemann|Vettelys]]*
Fil:Hermann Hendrich - Szene aus Wagners Ring.jpg|*[[Valkyrien (opera)|Wotans farvel]]*, 1928
Fil:NIBHAL2.jpg|*[[Rhingullet|Freias hage]]*
Fil:Hermann Hendrich Parsifal.jpg|*[[Parsifal (opera)|Parsifal]]*
Fil:Hermann Hendrich - Mondnacht am Meer.jpg|*Mondnacht am Meer*


## Litteratur (tysk)

* Ernst Geyer: *Hermann Hendrich.* Bonavoluntas Verlag, Krummhübel 1924.
* Alfred Koeppen: *Hermann Hendrich und seine Tempelkunst.* In: *Westermanns Monatshefte.* 52. Jahrgang 1908, Heft 617, s. 651–662 ().
* Alfred Koeppen: *Hermann Hendrich. Zu seinem 70. Geburtstage am 31. Oktober.* In: *Der Wanderer im Riesengebirge.* 44. Jahrgang 1924, Nr. 494, s. 298–300.
* Martin Rohling (Hrsg.): *Hermann Hendrich. Das Werk eines spätromantischen Malers.* Skuld, Billerbeck 2014, .

## Referanser


## Eksterne lenker

* 
* 
* Walpurgishalle: malerier av Hermann Hendrich (på tysk)
* Nibelungenhalle i Königswinter (på tysk)
* Illustrasjoner for ''Nibelungenringen'' av Richard Wagner, 1906